Oficiālais Vēstnesis L 280 , 23/11/1995 Lpp. 0015 - 0016



Komisijas Regula (EK) Nr. 2695/95 (1995. gada 21. novembris), ar kuru aizstāj kodus, kuri izveidoti, pamatojoties uz 1987. gada 31. decembrī spēkā esošo kopējā muitas tarifa nomenklatūru, ar kodiem, kas izveidoti, pamatojoties uz kombinēto nomenklatūru dažās regulās, kuras attiecas uz preču klasifikāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 2588/95 [2], un jo īpaši tās 15. pantu, tā kā Padomes 1968. gada 28. jūnija Regula (EEK) Nr. 950/68 par kopējo muitas tarifu [3], kas atcelta ar Regulu (EEK) Nr. 2658/87, izveidoja kopējā muitas tarifa nomenklatūru, pamatojoties uz 1950. gada 15. decembra konvenciju par preču klasifikācijas nomenklatūru muitas tarifos; tā kā pieņemtas vairākas regulas, kas attiecas uz preču klasifikāciju kopējā muitas tarifa nomenklatūrā, pamatojoties uz Padomes 1969. gada 16. janvara Regulu (EEK) Nr. 97/69 par pasākumiem kopējā muitas tarifa nomenklatūras vienādai piemērošanai [4], kas atcelta ar Regulu (EEK) Nr. 2658/87; tā kā ar Regulu (EEK) Nr. 2658/87 izveidota preču nomenklatūra, saukta par kombinēto nomenklatūru, kas vienlaikus atbilst kopējā muitas tarifa un Kopienas ārējās tirdzniecības statistikas prasībām un kas pamatojas uz Starptautisko konvenciju par preču aprakstīšanas un kodēšanas harmonizēto sistēmu, kura aizstājusi 1950. gada 25. decembra konvenciju; tā kā Regulas (EEK) Nr. 2658/87 15. panta 1. punkts, nosaka, ka preču kodiem un aprakstiem, kas izveidoti, pamatojoties uz kombinēto nomenklatūru, jāaizstāj kodi un apraksti, kuri izveidoti, pamatojoties uz 1987. gada 31. decembrī spēkā esošo kopējā muitas tarifa nomenklatūru, un arī paredz, ka Kopienas tiesību akti, kas ietver tarifu nomenklatūru, Komisijai jāgroza; tā kā šīs regulas, kurām vēl ir praktiska nozīme un kuru transponēšana nav saistīta ar būtības maiņu, būtu attiecīgi tā jāgroza, lai papildinātu sākotnējo regulu sēriju, kas pieņemtas ar Komisijas Regulu (EEK) Nr. 646/89 [5], Komisijas Regulu (EEK) Nr. 2723/90 [6] un Komisijas Regulu (EEK) Nr. 2080/91 [7], IR PIEŅĒMUSI ŠO REGULU. 1. pants Regulās, kas uzskaitītas pielikuma 1. ailē un kas attiecas uz 2. ailē aprakstītajām precēm, 3. ailes kodus, kas pamatojas uz kopējā muitas tarifa nomenklatūru, aizstāj ar 4. ailē uzskaitītajiem kodiem, kuri pamatojas uz kombinēto nomenklatūru. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 21. novembrī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 264, 7.11.1995., 4. lpp. [3] OV L 172, 22.7.1968., 1. lpp. [4] OV L 14, 21.1.1969., 1. lpp. [5] OV L 71, 15.3.1989., 20. lpp. [6] OV L 261, 25.9.1990., 24. lpp. [7] OV L 193, 17.7.1991., 6. lpp. -------------------------------------------------- PIELIKUMS Regula (EEK) Nr. | Preču apraksts | KMT pozīcijas numurs | KN kods | (1) | (2) | (3) | (4) | 3541/85 | Maisījumi no kūdras (kas satur vismaz 75 % sausas kūdras) un citām vielām, tādām kā kūtsmēsli, kaļķi, smiltis, lapu komposts, merģelis un citi mēslošanas līdzekļi ar kopējo kālija (rēķinot uz K2O) un fosfora saturu (rēķinot uz P2O5) ne lielāku par 3 % | 27.03 A | 27030000 | 2053/83 | Produkts, kas sastāv no paprikas ekstrakta un kam ir šādas īpašības: | 32.04 A IV | 32030019 | — izskats: ļoti biezs šķidrums, tumši sarkans, ar lielu krāsošanas spēju, | — smarža un krāsa: aromātiska, līdzīga paprikai, nav sūra, | — pelni: 0,49 svara % | — ēteriskās eļļas: 0,15 ml/100g, | — kapsaicīns: nav konstatējams, | — glikoze: 0,01 svara % | — saharoze: nav konstatējama, | — triglicerīdi: pozitīvs mēģinājums, | —kapsantīns: aptuveni 2,2 g/kg (aptuveni 60000 krāsas vienības "EOA" (Essential Oil Association)) | 3402/82 | Košļājamās gumijas pamats cilindrisku gabalu veidā, kas sastāv no 34 % butilkaučuka, 15 % polietilēna, 13 % polivinilacetāta, 28 % augu sveķu un 10 % kalcija karbonāta | 38.19 X | 38239098 | 3149/81 | Produkts, kas sastāv no D-glicīta (sorbīta) un kas satur vienu tūkstošdaļu pievienota 1,2-benzizotiazol-3-ona 1,1-dioksīda (saharīna) | 38.19 T | 21069092 | --------------------------------------------------